Kristoffer

Kristoffer, Christoffer, Christopher, Kristofer eller Christofer er avledet av mannsnavnet Christophorus, som er en latinsk form av det greske Χριστόφορος (Khristóphoros). Navnedelen Khristo er utledet fra det greske ordet Χριστός (Khristós), som betyr Kristus, mens φορος (phoros) er utledet fra det greske ordet φέρειν (pherein), som betyr «å bære». I sin helhet betyr det Kristus-bærer. 

En legende vil ha det til at var St. Kristoffer som ble gitt navnet etter å ha båret Jesusbarnet over en elv.

 Utbredelse 
Christopher har vært et vanlig navn i England siden 1500-tallet.

Christoffer var et vanlig mannsnavn i Norge på 1500-tallet. Over 160 personer med navnet er nevnt i Norske Lensrekneskapsbøker 1548-1567.
I Norge var Kristofer et vanlig navn på 1600-tallet, og Christopher på 1700-tallet. Kristoffer var blant de mest populære navnene til guttebarn på 1990-tallet, men har siden blitt mindre populært. Christoffer og Christopher hadde også en popularitetstopp i samme periode, men var ikke blant de aller mest populære navnene.

Christopher har vært et populært navn i USA fra 1950-årene.

I Sverige var Christoffer mest populært i 1980-årene.

På Island har Kristófer vært et populært navn fra 1990-årene.

Navnet Kristoffer, i denne skriveformen, er i dag mest utbredt i Skandinavia, og er mest brukt i Norge. I Sverige og Danmark er Christoffer en vanligere skrivemåte.

 Utbredelse av navnet Kristoffer i noen av landene hvor statistikk er tilgjengelig. 

Variantene Krzysztof i Polen, Christophe i Frankrike og Christopher i USA er blant de vanligste navnene i de respektive landene.

 Utbredelse og varianter av navnet i noen av landene hvor statistikk er tilgjengelig. 

|}

 Navnedager 

 Norsk navnedag for Kristoffer: 18. desember
 Norsk navnedag for Christopher: 14. mai
 Minnedag i den katolske kirke: 25. juli, i Tyskland 24. juli

 Kjente personer med navnet 
Personene i listene er ordnet kronologisk etter fødselsår.
 St. Kristoffer
 Christofer Columbus (1451–1506), italiensk oppdagelsesreisende og handelsmann
 Kristoffer Nilsen Svartbækken Grindalen (1804–1876), den siste som ble henrettet i Norge for forbrytelse begått i fredstid
 Kristofer Janson (1841–1917), norsk dikter
 Christopher Hornsrud (1859–1960) politiker, Ap.  statsminister
 Kristofer Uppdal (1878–1961), norsk forfatter
 Krzysztof Penderecki (1933–2020), polsk komponist, dirigent og pedagog
 Krzysztof Zanussi (født 1939), polsk filmregissør
 Krzysztof Kieślowski (1941–1996), polsk filmregissør og manusforfatter
 Krzysztof Piotrowski (født 1953), polsk-norsk skulptør og keramiker
 Christophe Gans (født 1960), fransk filmregissør
 Jean-Christophe Grangé, (født 1961), fransk thriller-forfatter
 Christopher Nielsen (født 1963), norsk tegneserieskaper og animasjonsfilmregissør
 Kristopher Schau (født 1970), norsk musiker og programleder
 Christophe Moreau (født 1971), fransk syklist
 Kristoffer Joner (født 1972), norsk skuespiller
 Kristofer Hivju (født 1978), norsk skuespiller
 Kristoffer Tømmerbakke (født 1983), musikkprodusent og rapper i Erik og Kriss
 Christopher Paolini (født 1983), amerikansk forfatter
 Kristofer Hæstad (født 1983), norsk fotballspiller
 Kristoffer Olsen (født 1985), norsk skuespiller og komiker
 Christoffer Fagerli Rukke (født 1988), norsk skøyteløper
 Christoffer «Chris» Holsten (født 1993), norsk sanger og låtskriver

 Som etternavn 
 Agota Kristof (1935–), sveitsisk-ungarsk forfatter

 Referanser 

 Eksterne lenker 


Kategori:Mannsnavn